એક જમાનો હતો જ્યારે ‘મુગલ-એ-આઝમ’ અને ‘શોલે’ જેવી ફિલ્મો ત્રણ કલાકથી વધુ ચાલે તો લોકો ઈડરિયો ગઢ જીત્યા હોય એવી ઉપલબ્ધિની જેમ ગણાવે. જ્યારે હવે ફિલ્મ બે કલાકની ઉપર જાય તોય લોકો મોબાઇલ ખોલીને ચૅટિંગ શરૂ કરી દે. એવા ખ્Dણ્Dના આ જમાનામાં નીરજ પાંડેની આ ફિલ્મ પૂરી ૧૯૦ મિનિટ એટલે કે ૩.૧૦ કલાક લાંબી છે છતાં લોકો ભાગ્યે જ મોબાઇલ કાઢવા માટે ખિસ્સામાં હાથ નાખે છે. એનું મુખ્ય કારણ છે નીરજ પાંડેનું સ્ટોરી-ટેલિંગ અને ડીટેલિંગ. તેમના આ ખંતને કારણે ફિલ્મનો ઇન્ટરવલ પહેલાંનો ફર્સ્ટ-હાફ કોહલીની ફિટનેસ જેવો ચુસ્ત અને ધોનીની રનિંગ બિટ્વીન ધ વિકેટ્સ જેવો ફાસ્ટ બન્યો છે.